Bretagne/Korpus-divyezhek-brezhoneg-galleg huggingface dataset:
Pays de terriens, la Bretagne est connue pour la qualité et l'originalité de son patrimoine rural ; patrimoine vernaculaire multiple, diffus et fortement marqué par l'empreinte de la religion, de la noblesse et de l'art militaire : chapelles, calvaires et enclos paroissiaux, stèles et mégalithes, chaumières, manoirs, châteaux et forteresses...
Breizh zo ur vro tost d’an douar, anavezet mat he glad dibar a-ziwar ar maez ; ur glad liesseurt, ledet ha merket splann gant ar relijion, an noblañs hag an arz-brezel : chapelioù, kalvarioù ha klozioù-parrez, peulvanoù ha meurvein, tiez-plouz, manerioù, kestell ha kreñvlec’hioù...
Pays de marins, avec le tiers du littoral français, la Bretagne recèle aussi un exceptionnel patrimoine maritime, particulièrement apprécié des visiteurs, comme en témoigne l'impact des fêtes qui lui sont consacrées.
Ur vro martoloded zo anezhi ivez, enni un drederenn eus arvor Frañs. Eus an dibab eo glad mor Breizh ha plijout a ra forzh pegement d’ar weladennerien, evel m’en diskouez brud ar gouelioù a vez aozet evit e enoriñ.
En revanche, qui sait que la Bretagne est aussi une région de haute tradition urbaine, dont l'origine remonte, selon les villes, à l’Empire romain, au Haut Moyen Âge, aux temps de la féodalité ou à celui des Grandes Découvertes ?
Padal, piv a oar pegen kreñv eo hengoun kêrioù Breizh, lod anezho kozh evel an Impalaeriezh roman, lod all evel ar Grennamzer, pe mare an dalc’helezh pe c’hoazh mare an Dizoloadennoù Meur ?
Bâties autour d’édifices civils, de monastères ou de mottes féodales, généralement dans des sites de premier pont et défensifs, ces villes sont nombreuses et animent autant de terroirs différents.
Ar c’hêrioù savet en-dro da savadurioù keodedel, manatioù pe moudennoù feodel, peurliesañ e-lec’h ma oa bet savet ur pont kentañ hag e lec’hioù difenn, zo ken niverus hag ar c’hornioù-bro disheñvel a vuhezekaont.
Les unes ont franchi les siècles sans encombre et sont aujourd'hui parmi les plus grandes villes de Bretagne. 
Lod o deus treuzet ar c’hantvedoù hep poan ha bremañ ez int deuet da vezañ kêrioù brasañ Breizh.
Les autres n'ont pu maintenir leur lustre d'antan, perdant leur fonction administrative ou économique au gré des changements politiques ou de la Révolution Industrielle. 
Lod all n'o deus ket gallet derc’hel d’o lufr, kollet ganto o c’harg velestradurel pe armerzhel a-feur ma cheñche ar politikerezhioù pe da vare an Dispac’h Greantel.
Bon nombre de villes "drapantes" ou "toilières", de cités épiscopales de l'Ancien Régime sont ainsi devenues de simples bourgades, des villes "reliques".
Un toullad kêrioù o doa graet berzh gant kenwerzh ar "mezher" pe al "lien", pe kêrioù-eskopti eus ar Renad Kozh zo deuet evel-se da vezañ bourc’hioù bihan, kêrioù "relegoù".
Mais, les unes et les autres restent des villes authentiques, au patrimoine urbain bien conservé et entretenu : Petites Cités de Caractère, agglomérations de petite taille, organisées en association régionale, Villes d'Art et d'Histoire et Villes Historiques, agglomérations plus grandes, associées au sein d'une union bretonne
Met an holl anezho a zalc’h da vezañ kêrioù gwirion, gant ur glad kêr gwarezet ha kempennet mat : Kêrioù Bihan Neuziet-kaer evit ar c’humunioù bihan aozet e-barzh ur gevredigezh rannvroel, Kêrioù Arz hag Istor ha Kêrioù Istor, evit ar c’humunioù brasoc’h, kevelet e-barzh un unvaniezh vreizhat.
Deux réseaux qui se sont rapprochés pour promouvoir les villes à cœur ancien de Bretagne, présentées sous le terme générique de Cités d’Art.
Div rouedad zo en em vodet evit brudañ kreiz kêrioù kozh Breizh, ha kinnig anezho dindan an anv generek-mañ : Kêrioù Arz.
C'est à la découverte de cette autre Bretagne que vous convie cette belle brochure.
An tu-se eus Breizh a ginnigomp deoc’h ober anaoudegezh gantañ er c’hraflevr kaer-mañ.
Les Cités d'Art comptent parmi les destinations les plus prestigieuses de la péninsule armoricaine, parmi les hauts lieux du "Finisterre" de l'Europe, qu'il faut impérativement découvrir pour bien appréhender l'identité bretonne.
Emañ ar C’hêrioù Arz e-touez lec’hioù priziusañ ledenez Arvorig, e-touez lec’hioù kaerañ "Penn-ar-Bed" en Europa, lec’hioù ma ranker mont evit kompren mat identelezh Breizh.
Leurs sites originels sont le plus souvent exceptionnels : escarpements et éperons, propices aux "roches fortes" ; confluences et fonds d'estuaire, lieux d'échanges naturels entre terroirs différents, entre univers de la terre et de la mer ; promontoires et terrasses, havres de méditation et de contemplation au-dessus des marais salés et des tourbières, des plaines et des vallées opulentes. 
Dibar eo al lec’hioù m’int bet diazezet peurliesañ : tarrozioù ha kentrelloù, ma vez "reier kreñv" ; kemberioù ha goueledoù aberioù, lec’hioù eskemm naturel etre kornioù-bro disheñvel, etre bed an douar ha bed ar mor ; begoù-douar ha leurennoù, havrioù prederiata hag arvestiñ a-uc’h ar paludoù holen hag an taouarc’hegoù, plaenennoù ha traoñiennoù strujus.
Appels irrésistibles pour les guerriers, les marchands ou les clercs fondateurs de ces temps immémoriaux.
Ur galv diharz d’ar vrezelourien, d’ar varc’hadourien pe d’ar gloer diazezerien en henamzer-se.
Les Cités d'Art sont aussi et surtout des sites construits, façonnés au fil des générations par des communautés d'hommes, en fonction de leurs activités, de leur créativité, de leurs goûts ; des ensembles homogènes mariant harmonieusement styles et types d'architecture ; des espaces privilégiés où se sont forgées l'histoire et l'identité bretonnes. 
Ar C’hêrioù Arz zo ivez, dreist-holl, lec’hioù a zo bet savet, stummet a-dreuz ar remziadoù gant kumuniezhioù tud, hervez o obererezhioù, o barregezh krouiñ, o blizidigezh ; holladoù kempouez zo anezho o lakaat da genglotañ stiloù ha doareoù savouriezh ; kreizennoù plijus ma’z eo diwanet istor hag identelezh Breizh.
Lieux de mémoire qu'habitent encore la marque du génie, le souffle de l'esprit ; portes ouvertes sur les rives du temps…
Lec’hioù koun ma santer c’hoazh louc’h an ijin, c’hwezh ar spered ; dorioù digor war ribloù an amzer…
En Bretagne, aucune ville ancienne ne se ressemble. 
E Breizh eo disheñvel an holl gêrioù kozh.
Si les modes architecturales ont, ici comme ailleurs, fortement influé sur les différentes caractéristiques du bâti, elles ont été presque toujours adaptées, mariées aux traditions locales, générant un style particulier renforcé par la nature très composite des matériaux trouvés sur place.
Ma vez gwelet kalz, amañ evel e lec’h all, levezon ar modoù savouriezh war berzhioù disheñvel ar savadur, gwall alies ez int bet stummet, lakaet da vont diouzh gizioù ar vro, evit reiñ ur stil dibar kreñvaet c’hoazh gant danvezioù kemmesk-tre a veze kavet war al lec’h.
Ainsi, la plupart des édifices religieux du XVIe siècle en Bretagne sont emprunts du gothique flamboyant, peu de la Renaissance.
A c’hiz c’hotek flammek eo ar pep brasañ eus savadurioù relijiel ar XVIvet kantved e Breizh, n’eus ket kalz a c’hiz an Azginivelezh.
Ainsi, dans les villes du bassin de Rennes où la pierre fait défaut, la construction en pans de bois a perduré jusqu'au XVIIIe siècle, alors que dans le reste de la région, elle a rarement dépassé le XVIe.
E kêrioù eus diazad Roazhon ma ne oa ket mein, e oa bet kendalc’het d’ober savadurioù gant bannoù koad betek an XVIIIvet kantved, tra ma ne oa ket aet kalz pelloc’h eget ar XVIvet kantved e lec’h all e Breizh.
Plus encore que le reflet des influences extérieures ou de la faculté d'adaptation aux contraintes d'un lieu, le patrimoine est, dans les Cités d'Art de Bretagne, l'expression tangible de leur ancienneté, le révélateur de leurs riches et basses heures, de la vie de leurs habitants, modestes ou puissants, d'hier et d'aujourd'hui : magistrale leçon d'histoire à livre ouvert qui fait de chaque Cité une destination touristique unique.
Muioc’h c’hoazh eget disoc’h al levezonoù diavaez pe ar varregezh d’ober diouzh rediennoù al lec’h e tiskouez ar glad pegen kozh eo Kêrioù Arz Breizh, pegoulz e oant pinvidik pe paour, piv e oa o annezidi, tud voutin pe galloudus, penaos e oa kont dec’h ha bremañ : ur pezh kentel Istor dindan an amzer hag a zigor un hent touristel dibar e pep Kêr.
Des cœurs anciens riches et préservés
Kreiz ar c’hêrioù kozh pinvidik ha gwarezet mat
La plupart des Cités d’Art de Bretagne ont conservé une riche palette architecturale, monumentale certes, tels que cathédrale, église romane ou gothique, portes, remparts et châteaux, beffroi et cohue, couvents et édifices civils, mais aussi beaucoup plus large, combinaison subtile d'habitat, de fontaines et de sculptures, de parcs et jardins, de places, de rues et de cours intérieures.
Er pep brasañ eus Kêrioù Arz Breizh ez eus bet chomet ur stalad monumantoù bras, evel ilizoù-meur, ilizoù romanek pe gotek, dorioù, ramparzhioù ha kestell, befrezoù ha koc’huioù, kouentoù ha savadurioù keodedel, met ivez kalz elfennoù all eus ar savouriezh, ur c’henaozad soutil a annezioù, feunteunioù ha kizelladennoù, parkoù ha liorzhoù, plasennoù, straedoù ha porzhioù diabarzh.
Ce patrimoine particulièrement dense présente la particularité d'avoir été largement réhabilité, ces trente dernières années, par d'actives politiques de rénovation de logements, de ravalement de façades, d'effacement de réseaux, de travail sur l'enseigne ou les devantures qui en ont fait des centres d'intérêt de première grandeur. 
Dibar eo ar glad stank-tre-se pa’z eo bet gwellaet kalz e-korf an tregont bloavezh zo tremenet, gant politikerezhioù oberiant evit neveziñ al lojeiz, adkempenn an talbennoù, douarañ ar rouedadoù tredan, labourat war an asagnoù pe ar rakstalioù.
La création d’espaces piétons, en transformant le cœur ancien des Cités en véritable parc minéral, en dynamisant le commerce local, en stimulant l'animation, a encore accentué le pouvoir d'attraction de celui-ci.
Evel-se ez int deuet da vezañ takadoù kreiz-kêr dedennus-bras ha muioc’h c’hoazh pa’z eus bet savet takadoù evit an dud war droad, troet kreiz kêrioù kozh e gwir parkoù mein, roet lañs da genwerzh ar vro, broudet an dud da aozañ abadennoù.
Mélange subtil et complexe de rues, de places et de mails, de monuments et de maisons, de lieux publics et de biens particuliers, la Cité d’Art est, par essence, un espace de rencontres et de convivialité que les générations successives ont expérimenté et modelé. 
Ur Gêr Arz zo anezhi ur meskaj soutil ha kemplezh a straedoù, plasennoù ha mailhoù, monumantoù ha tiez, lec’hioù foran ha madoù prevez, ul lec’h emgav dre natur zo bet darempredet ha stummet gant pep a rummad tud.
Quelle que soit sa taille, elle reste fondamentalement un lieu de vie recherché et animé toute l'année.
Ul lec’h buhezek eo a-hed ar bloaz, ul lec’h a blij d’an dud, ne vern e vent.
Les Villes d'Art et d'Histoire et les Villes Historiques ont généralement conservé une activité commerciale et culturelle forte dans leur cœur ancien, leur quartier emblématique. 
Peurliesañ ez eus chomet un obererezh kenwerzhel ha sevenadurel a bouez e kreiz ar c’hêrioù kozh hag e karterioù skouer ar C’hêrioù Arz hag Istor hag ar C’hêrioù Istorel.
Les Petites Cités de Caractère ont souvent conservé un rayonnement naturel sur leur environnement qui en fait, aujourd'hui encore, de vraies places marchandes et administratives, des "villes", et non des bourgs ruraux.
Alies o devez miret ar C’hêrioù Bihan Neuziet-kaer ul levezon war an trowardroioù ha gant se ez eus anezho, hiziv an deiz c’hoazh, gwir greizennoù kenwerzhel ha melestradurel, "kêrioù" a vat, ha neket bourc’hioù war ar maez.
Mieux, le cadre privilégié qu'offre ces Cités, leurs traditions de commande ou de mécénat d’hier, associées à leurs vocations touristiques actuelles, ont favorisé l'installation de maîtres artisans, l'implantation d'ateliers et galeries d'art, de résidences d'artistes, accentuant leur pouvoir de séduction, leur impact culturel.
Kaeroc’h zo, gant endro kaer ar C’hêrioù-se, o gizioù gourc’hemenn pe mekenaz a wezhall hag o zalvoudegezh touristel a vremañ, ez eus bet mistri-artizaned o tont d’en em staliañ eno, stalioù-arz ha palieroù arz, annezioù arzourien o tont war wel. Diwar neuze eo bet kreñvaet o galloud dedennañ, o levezon sevenadurel.
Visiter les Cités d'Art de Bretagne, c'est avoir la possibilité à tout moment, de plonger dans leur passé, tout en partageant la vie de leurs habitants, de conjuguer nourritures terrestres à celles de l'esprit, l'attrait du lève vitrine à la magie des vielles pierres.
Gweladenniñ Kêrioù Arz Breizh zo kement ha soubañ en o amzer-dremenet, da bep koulz, bevañ un tamm eus buhez o annezidi, liammañ boued douar gant boued spered, bamañ dirak ar stalioù dindan hud ar vein gozh.
L’Union des Villes d'Art et d'Histoire et des Villes Historiques de Bretagne
Unvaniezh Kêrioù Arz hag Istor ha Kêrioù Istorel Breizh
L'Union regroupe une vingtaine de cités bretonnes à cœur ancien :
Un ugent kêr bennak e Breizh, o deus ur c’hreiz-kêr kozh, zo bodet en unvaniezh :
8 labellisées Villes d'Art et d'Histoire par le Ministère de la Culture : Concarneau, Dinan, Fougères, Nantes, Quimper, Rennes Métropole, Vannes et Vitré.
8 o deus bet al label Kêr Arz hag Istor digant Ministrerezh ar Sevenadur : Konk-Kerne, Dinan, Felger, Naoned, Kemper, Meurgêr Roazhon, Gwened ha Gwitreg.
13 villes historiques : Auray, Châteaubriant, Guingamp, Hennebont, Lamballe, Landerneau, Lannion, Morlaix, Pontivy, Port-Louis, Quimperlé, Saint-Malo, Saint-Pol-de-Léon. 
13 zo kêrioù istorel : An Alre, Kastell-Briant, Gwengamp, Henbont, Lambal, Landerne, Lannuon, Montroulez, Pondi, Porzh-Loeiz, Kemperle, Sant-Maloù, Kastell-Paol.
Parmi ces dernières, Morlaix et Saint-Pol-de-Léon sont inclus dans un Pays d'Art et d'Histoire.
E-touez ar re-se emañ Montroulez ha Kastell-Paol e-barzh ur Vro Arz hag Istor.
Les Villes d'Art et d'Histoire se caractérisent par l'existence d'un patrimoine architectural et urbain de qualité, et d'une tradition culturelle forte. 
Er C’hêrioù Arz hag Istor ez eus ur glad savouriel ha kêrel a-zoare hag un hengoun sevenadurel kreñv.
Elles s'engagent par convention avec l'État à proposer à tous, un programme permanent d'animation et de découverte du patrimoine mis en place par un Animateur de l’Architecture et du Patrimoine, et en relation avec des Guides-conférenciers agréés.
Dre gendivizad en em glevont gant ar Stad evit kinnig d’an holl, a-hed ar bloaz, ur programm abadennoù ha dizoleiñ ar glad savet gant un Animatour Savouriezh ha Glad, e darempred gant Heñcherien-prezegennerien grataet.
Les Villes Historiques, si elles n'ont pas la même reconnaissance officielle, sont associées depuis 1997 au réseau des Villes d'Art et d'Histoire de Bretagne, en raison de leur intérêt patrimonial, et bénéficient à ce titre du parrainage de celui-ci. 
Ar C’hêrioù Istorel n’int ket anavezet en un doare ken ofisiel, met kevredet int ouzh rouedad Kêrioù Arz hag Istor Breizh abaoe 1997, abalamour d’o glad talvoudus, ha diwar-se ez int paeroniet gant ar rouedad-se.
Elles s'engagent à respecter les prescriptions établies en 1984, par les sept villes fondatrices, qui visent à sauvegarder, animer, valoriser le patrimoine architectural et à encourager la création artistique, dans chacune d'entre elles.
Gouestlañ a reont ober diouzh an erbedadennoù savet e 1984 gant ar seizh kêr diazezer, da lavaret eo saveteiñ, buhezekaat, talvoudekaat ar glad savouriel ha broudañ ar c’hrouiñ arzel e pep hini anezho.
A partir de ce socle partagé, l'Union bretonne des Villes d'Art et d'Histoire et des Villes Historiques s'est fixée comme objectif, avec le concours fort de la Région Bretagne et l'appui de l'État et des Départements, la reconnaissance du tourisme urbain d'agrément parmi les composantes incontournables de l'offre touristique bretonne et de chacune de ses villes membres, comme une destination touristique à part entière.
Diwar ar c’henemglev-se e fell da Unvaniezh Kêrioù Arz hag Istor ha Kêrioù Istorel Breizh, gant skoazell vras Rannvro Breizh ha harp ar Stad hag an Departamantoù, ma vo anavezet touristerezh ar c’hêrioù grataet evel unan eus elfennoù pouezusañ ar c’hinnig touristel e Breizh ha ma vo sellet ouzh pep kêr ezel evel ouzh ul lec’h touristel dibar.
Le travail en réseau et la motivation des villes membres ont permis, au fil du temps, d'approcher de ces ambitions. 
Dre forzh labourat er rouedad ha gant bolontez-vat ar c’hêrioù izili eo bet tizhet ar palioù-se tamm-ha-tamm.
Il suffit, pour s'en convaincre, de venir découvrir les initiatives permanentes déployées par les villes depuis une quinzaine d'années, afin d'améliorer et d’animer leurs espaces publics, au plus grand bonheur de leurs habitants et de leurs hôtes.
Evit merzout kement-se n’eus nemet mont da zizoleiñ an holl draoù a zo bet graet ingal gant ar c’hêrioù abaoe ur pemzek vloaz bennak a-benn gwellaat ha buhezekaat o zakadoù foran, evit brasañ plijadur o annezidi hag o ostizien.
L’Association des Petites Cités de Caractère de Bretagne
Kevredigezh Kêrioù Bihan Neuziet-kaer Breizh
C'est en 1975, année européenne de l'architecture, que le concept de Petites Cités de Caractère prend forme en Bretagne.
E 1975, bloavezh ar savouriezh en Europa, e oa bet roet lañs d’ar C’hêrioù Bihan Neuziet-kaer e Breizh.
Il s'agit de valoriser à cette occasion des communes atypiques, à la fois rurales, par leur population limitée, et urbaines par leur histoire et leur patrimoine ; des villes reliques dont les fonctions urbaines se sont réduites considérablement après les Révolutions administratives et industrielles de la France.
Ar pal a oa talvoudekaat ar c’humunioù dibar, kumunioù war ar maez, poblet distank, ha war un dro kêrioù anezho abalamour d’o istor ha d’o glad ; kozh kêrioù kozh o doa kollet o renk da-heul ar Gemmdro velestradurel ha greantel e Frañs.
Organisée depuis 1976 autour d'une charte de qualité révisée régulièrement à la hausse, l’association regroupe 22 communes réparties, selon le degré de protection, de restauration, de valorisation et d'animation de leur potentialités, en cités homologuées et cités homologables. 
Abaoe 1976 o deus kensinet ur garta kalite hag a vez gwellaet ingal gant ar gevredigezh a vod 22 gumun renket, hervez o barregezhioù gwareziñ, adkempenn, talvoudekaat ha buhezekaat, e rumm ar c’hêrioù degemeret da vat pe e rumm ar c’hêrioù da vezañ degemeret.
Toutes répondent aux critères premiers que d'avoir une origine et un patrimoine de type urbain de premier ordre.
Gant an holl emañ an dezverk pennañ evit bezañ er gevredigezh : kaout un orin hag ur glad kêrel eus an dibab.
Sont homologuées : Bécherel, Châteaugiron, Châtelaudren, Combourg, Josselin, Jugon-les-Lacs, La Roche-Bernard, Léhon, Locronan, Moncontour-de-Bretagne, Pont-Croix, Pontrieux, Quintin, Rochefort-en-Terre, Roscoff et Tréguier.
Setu amañ ar c’hêrioù degemeret da vat : Begerel, Kastell-Geron, Kastellaodren, Komborn, Josilin, Lanyugon, ar Roc’h-Bernez, Lehon, Lokorn, Monkontour, Pontekroaz, Pontrev, Kintin, Roc’h-an-Argoad, Rosko ha Landreger.
Sont homologables : Bazouges-la-Pérouse, Guémené-sur-Scorff, Guerlesquin, La Roche-Derrien, Le Faou et Malestroit.
Setu amañ ar c’hêrioù da vezañ degemeret : Bazeleg-ar-Veineg, ar Gemene, Gwerleskin, ar Roc’h-Derrien, ar Faou ha Malastred.
Fortement aidées par la Conseil Régional de Bretagne et l'Europe, les Petites Cités bretonnes ont réussi, au fil du temps, à sauver et réhabiliter leur patrimoine, suscitant des initiatives similaires dans les Pays de la Loire, le Poitou-Charentes, la Franche-Comté et les Alpes de Haute-Provence.
Gant skoazell vras Kuzul-rannvro Breizh hag Europa eo deuet a-benn Kêrioù Bihan Breizh da saveteiñ ha da wellaat o glad tamm-ha-tamm, ha da reiñ c’hoant d’ober kemend-all e Broioù al Liger, er Poatev-Charantez, er Frank-Kontelezh hag en Alpoù Provañs Uhelañ.
Pour améliorer leur rayonnement et leur notoriété, elles s'emploient désormais à mettre en exergue, cité par cité, leur spécificité, à l'exemple de Bécherel devenue Cité du Livre ou Pontrieux, célèbre pour ses lavoirs fleuris au bord du Trieux; à promouvoir des formes alternatives et personnalisées d'accueil; tout en s'impliquant dans la dynamique du réseau, telle «l'Art dans les Cités» qui, depuis une dizaine d'années, permet l'accueil en résidence de peintres étrangers, multipliant ainsi les regards croisés et renouvelés sur le patrimoine des Cités : Russes, Chinois, Tchèques et Américains.
Evit reiñ muioc’h a vrud dezho e striv ar gevredigezh bremañ da lakaat war wel ar pezh a ra da bep kêr bezañ dibar, diwar skouer Begerel a zo deuet da vezañ Kêr al Levrioù pe Pontrev, anavezet mat he c’hanndioù bokedet war-ribl an Trev ; labourat a ra da vrudañ stummoù degemer disheñvel ; dre gemer perzh er rouedad, « an Arz er C’hêrioù » a sikour, abaoe un dek vloaz bennak, da reiñ bod da livourien estren, evit liesaat ar selloù kroaziet war glad ar C’hêrioù : Rusianed, Sinaiz, Tchekiz hag Amerikaned.
Rares sont les agglomérations en Bretagne à avoir conservé leur statut de ville depuis l'époque gallo-romaine, où le phénomène urbain s'est affirmé. 
N’eus ket kalz kêrioù e Breizh o deus miret ar statud-se abaoe ar marevezh gal-ha-roman hag a zo kresket abaoe.
Des cinq chefs-lieux de cités de l'Armorique d'alors, trois seulement sont dans cette situation : Nantes, Rennes et Vannes, car elles sont devenues et restées sièges d'évêchés. 
Diwar ar pemp pennlec’h a oa en Arvorig da neuze, n’eus nemet tri er blegenn-se : Naoned, Roazhon ha Gwened, dre ma oant deuet da vezañ sezioù eskobel, evel bremañ c’hoazh.
Au Haut Moyen Âge et jusqu'au milieu du IXe siècle, ces trois villes constituent un enjeu entre les nouveaux arrivants, Bretons à l'ouest à l'origine de la "petite Bretagne", Francs à l'est qui instituent les Marches autour de Nantes et Rennes. 
Er Grennamzer Uhelañ ha betek kreiz an IXvet kantved o doa stourmet an dud nevez degouezhet er vro evit kaout beli war an teir c’hêr-se : ar Vretoned, er c’hornôg, krouet ganto "Breizh vihan", ar Franked er Reter, savet ganto ar Marzoù en-dro da Naoned ha da Roazhon.
Le contrôle de Vannes et du Vannetais est la pomme de discorde permanente entre ces peuples jusqu'à l'annexion en 845-851 des Marches franques par les Bretons qui créent le "Royaume de Bretagne", transformé ensuite en duché. 
Evit derc’hel beli war Gwened ha Bro-Gwened e oa bet brezel etre ar pobloù-se betek 845-851, pa voe staget Marzoù ar Franked ouzh tachenn ar Vretoned a grouas "Rouantelezh Breizh" a-raok na drofe en un dugelezh.
Curieusement, ce sont les deux villes des Marches qui vont s'imposer dans le duché de Bretagne. 
Met gant an div gêr-se eus ar Marzoù e oa ar galloud e dugelezh Breizh.
C'est aussi sur ces deux villes que va s'appuyer le pouvoir royal, pour imposer sa loi à une province attachée à son identité et volontiers rebelle. 
En div gêr-se ivez e oa diazezet galloud ar roue evit lakaat e grabanoù war ur broviñs kreñv hec’h identelezh ha disuj a-walc’h.
Ce sont toujours ces deux villes qui pèsent aujourd'hui le plus en Bretagne. 
An div gêr bouezusañ ez int e Breizh c’hoazh.
De ce fait, le patrimoine des villes bimillénaires de Bretagne est multiple et riche. 
Liesseurt ha pinvidik eo glad kêrioù Breizh eta.
Toutes les périodes patrimoniales y sont représentées, souvent de façon monumentale à Nantes et Rennes, en raison de leur fonction de capitale, plus rarement à Vannes où elles apparaissent plus diluées, davantage contrebalancées.
An holl brantadoù eus ar glad a c’heller gwelet, en un doare splann alies e Naoned hag e Roazhon, dre ma’z eus kêrioù-penn anezho, nebeutoc’h e Gwened ma vezont strewetoc’h ha kempouezetoc’h.
Des centres religieux d'origine bretonne
Kreizennoù relijiel a orin breton
Créées pour l'essentiel au Haut Moyen Âge, ces agglomérations représentent la seconde génération de villes de Bretagne, très spécifique à la région. 
An tolpadoù-se, a oa bet krouet ar pep brasañ anezho er Grennamzer Uhelañ, a c’hoarvez eus eil rummad kêrioù Breizh na gaver ket e lec’h all ebet.
Des monastères primitifs, fondés par des émigrants bretons venus d'outre Manche, et des ensembles urbains constitués autour d'eux, les invasions vikings des IXe et Xe siècles n'ont pratiquement rien laissé, même si leurs sites ont été souvent réoccupés, notamment ceux dédiés aux grandes abbayes, sièges d'évêchés. 
Da-heul aloubadegoù ar Vikinged en IXvet hag en Xvet kantved ne oa ket chomet gwall dra eus ar manatioù kentañ bet diazezet gant divroerien vreton o tont eus an tu all da Vor Breizh, nag eus an tiez savet en-dro dezho. Met alies e oa bet ac’hubet al lec’hioù en-dro, dreist-holl e-lec’h ma oa abatioù bras, sezioù an eskoptioù.
Les abbayes-évêchés sont des institutions celtiques que l'on retrouve en Irlande et en Grande-Bretagne : le monastère est le berceau et le centre de l'évêché, dont l'aire d'influence n'est pas liée à un territoire donné, mais plutôt au rayonnement de son abbé.
Ensavadurioù keltiek zo eus an abatioù eskobel-se a gaver en Iwerzhon hag e Breizh-Veur ivez : ar manati a oa kavell ha kreizenn an eskopti, ne oa ket liammet e levezon ouzh ur vro bennak, met kentoc’h ouzh pouez e abad.
Jusqu'à la fin de l'Ancien Régime, la Bretagne compte pas moins de six villes épiscopales d'origine bretonne, Dol-de-Bretagne, Saint-Malo, Saint-Brieuc, Saint-Pol-de-Léon, Tréguier et Quimper, à côté de celles d'origine gallo-romaine, Nantes, Rennes et Vannes. 
Betek dibenn ar Renad Kozh e oa c’hwec’h kêr eskobel a orin breton e Breizh, Dol, Sant-Maloù, Sant-Brieg, Kastell-Paol, Landreger ha Kemper, e-kichen ar re a orin gal-ha-roman, Naoned, Roazhon ha Gwened.
L'abbaye de Redon créée en 832 par des moines bretons aurait également pu devenir le siège d'un évêché, si elle n'avait embrassé la règle de saint Benoît, et si elle n'avait pas été déjà située dans l'évêché de Vannes. 
Abati Redon, a oa bet krouet e 832 gant menec’h vreton, en dije gallet dont da vezañ sez un eskopti ivez, ma ne vije ket aet gant urzh sant Benead ha ma ne vije ket bet e-barzh eskopti Gwened dija.
La puissante abbaye bénédictine eut cependant un rayonnement exceptionnel, essaimant dans tout le massif armoricain, contribuant à la naissance d'autres villes abbatiales, comme Quimperlé, Léhon ou Saint-Gildas-des-Bois, et de villes féodales, telles La Roche-Bernard et Châteaubriant. 
Koulskoude e oa un abati veneadat galloudus hag a astennas he levezon un tamm e pep lec’h e torosad Arvorig. Evel-se e voe krouet kêrioù abati all, evel Kemperle, Lehon pe Gweltaz-Lambrizig, ha kêrioù feodel, evel ar Roc’h-Bernez ha Kastell-Briant.
Locronan, ville issue d'un ermitage, et Quimperlé ont leur destin lié.
Istor Lokorn, savet en-dro d’ur peniti, zo stag ouzh hini Kemperle.
Le comte de Cornouaille, après avoir favorisé la création de l'abbaye bénédictine Sainte-Croix de Quimperlé, donna à la jeune communauté monastique le prieuré et le bourg de Locronan. 
Kont Kerne, goude bezañ sikouret da grouiñ abati veneadat ar Groaz Santel e Kemperle, a roas ur prioldi ha bourc’h Lokorn d’ar gumuniezh menec’h nevez.
Au total, si ces centres religieux d'origine bretonne sont relativement rares, ils ne manquent pas de personnalité grâce à la nature très spécifique et ancienne de leur patrimoine sacré.
E fin ar gont, ha pa vije nebeut-tre a greizennoù relijiel a orin breton, o deus kalz a vrud gant o glad sakr kozh ha dibar.
Dans la renaissance urbaine qui a caractérisé les XIe et XIIe siècles en Bretagne, l'influence des châteaux a été déterminante.
E-kerzh azginivelezh ar c’hêrioù en XIvet hag en XIIvet kantved e Breizh o doa bet ar c’hestell ul levezon vras.
Les grandes forteresses créées aux Marches de Bretagne ont rapidement attiré commerçants et artisans, en raison de leur importance stratégique, de leur localisation dans des zones de contacts et d'échanges, et de l'installation rapide de prieurés relevant pour la plupart d'abbayes bénédictines. 
Buan e oa bet sachet ar genwerzhourien hag an artizaned war-zu ar c’hreñvlec’hioù savet a-hed Marzoù Breizh, abalamour d’o fouez strategel, dre ma oant war dakadoù daremprediñ hag eskemm, hag o vezañ ma oa bet staliet prioldioù enno, abatioù beneadat ar pep brasañ anezho.
Ces "bourgs castraux" ont aussi parsemé l'ensemble de la Bretagne, s'installant à l'ombre d'un château-fort contrôlant une voie de passage. 
Dre Vreizh a-bezh e oa strewet ar "bourc’hioù-kestell"-se, staliet e-skeud ur c’hastell-kreñv o kontrollañ un hent tremen.
Établies d'abord à proximité immédiate d'un carrefour, d'un gué, d'un pont, les mottes féodales et les agglomérations associées gagnèrent par la suite des sites naturels voisins mieux protégés, transformées ainsi en "roches fortes". 
Tostik-tost d’ur c’hroashent, d’ur roudouz pe d’ur pont e oa staliet ar moudennoù feodel hag o zolpadoù er penn-kentañ, ha goude-se e c’hounezjont tachenn war lec’hioù naturel damdost, gwarezet muioc’h ha troet evel-se e "reier kreñv".
Là où le relief ne permettait pas une défense naturelle, l'art militaire des XIIe et XIIIe siècles a permis la réalisation de remarquables dispositifs de fortifications par l'eau, particulièrement à Châtelaudren, Jugon-les-Lacs ou Malestroit.
E-lec’h ma ne oa ket difennoù naturel gant an torosennadur, e oa bet savet difennoù espar dre an dour gant savourien vilourel an XIIvet hag an XIIIvet kantved, dreist-holl e Kastellaodren, Lanyugon pe Malastred.
Si l’essor de la pêche et du tourisme balnéaire a favorisé, en Bretagne, la multiplication des villes littorales aux XIXe et XXe siècles, rares sont en revanche les sites urbains côtiers anciens. 
Mard eo bet lieskementet niver ar c’hêrioù war an aod e Breizh, en XIXvet hag en XXvet kantved abalamour da gresk ar peskaerezh hag an touristerezh kouronkañ, n’eus ket kalz kêrioù aod a gozh avat.
Plus terrienne que maritime, la civilisation bretonne a privilégié pendant longtemps les sites de fond de golfe, de fond d'estuaire, de premier pont, aux lieux trop proches du grand large et donc, plus exposés aux incursions des peuples navigateurs du nord : Saxons, Vikings… 
War-zu an douar e oa troet Breizh, kentoc’h eget war-zu ar mor, hag e-pad pell e voe diazezet ar c’hêrioù e goueled ar plegoù-mor, an aberioù, tro-dro d’ar pontoù kentañ, ha n’eo ket a-dal d’ar mor bras, war var gant aloubadegoù pobladoù merdeerien an norzh : Saozon, Vikinged…
Les premières villes côtières naissent donc, pour la plupart, et surtout se développent, à la fin du Moyen-âge, aux entrées de golfes ou d'estuaires et, bien entendu, après les grandes découvertes aux XVIe et XVIIe siècles, avec la forte croissance du commerce international et de la toile qui leur donne une importance stratégique. 
Ar pep brasañ eus ar c’hêrioù aod kentañ a ziwanas hag a greskas e fin ar Grennamzer e toulloù-digor ar plegoù-mor pe an aberioù neuze, ha war-lerc’h dizoloadennoù meur ar XVIvet hag ar XVIIvet kantved, gant lañs bras ar c’henwerzh etrebroadel hag al lien a roas ur pouez strategel dezho.
Elles se fortifient et deviennent des hauts lieux de la flibuste et de la course en Bretagne.
Dont a rejont da vezañ kreñvlec’hioù ha lec’hioù meur evit ar vorbreizherien hag ar rederien e Breizh.
De la fin du XIVe au milieu du XIXe siècle, l'activité de la toile constitue un des secteurs économiques les plus importants de Bretagne. 
Etre dibenn ar XIVvet ha kreiz an XIXvet kantved e oa al lien unan eus an obererezhioù armerzhel pouezusañ e Breizh.
Ce sont les grandes découvertes et l'essor des échanges maritimes internationaux qui assurent l'implantation et le développement de l'activité. 
Gant an dizoloadennoù meur hag an eskemmoù mor etrebroadel o kreskiñ e oa diwanet hag e oa bet kaset war-raok.
Celle-ci connaît son apogée à la fin du XVIIe siècle, en raison du formidable marché offert par la péninsule ibérique et le continent sud-américain. 
E barr e vleuñv e oa e dibenn ar XVIIvet kantved en abeg d’ar c’henwerzh hep e bar a oa bet digoret gant Ledenez Iberia ha kevandir Suamerika.
Perturbée au XVIIIe par les conflits avec l'Angleterre qui contrôle les mers et qui constituait jusqu'alors, avec les Flandres, un débouché non négligeable, elle s'effondre totalement dans la deuxième moitié du XIXe avec la disparition du marché espagnol et le développement de l'industrie mécanique dans laquelle la bourgeoisie bretonne n'a pas su investir. 
Ehanet e oa bet en XVIIIvet kantved en abeg d’ar brezel a-enep Bro-Saoz a gontrolle ar morioù hag a veze gwerzhet kalzik a lien dezhi betek-henn, evel da Flandrez. Diskaret e voe da vat en eil hanterenn an XIXvet kantved pa’z eas marc’had Spagn d’an traoñ hag abalamour d’ar greanterezh mekanikel n’o doa ket gouezet ar vourc’hizien kas war-raok e Breizh.
De ce fait, le passé textile de la Bretagne s'exprime, dans les villes aujourd'hui, essentiellement au travers de noms de rue évocateurs et de superbes édifices dus aux libéralités de riches marchands. 
Eus amzer-dremenet ar gwiaderezh e Breizh e chom roudoù er c’hêrioù a vremañ : anvioù ar straedoù dreist-holl ha tiez kaer-tre savet gant marc’hadourien binvidik.
Ces investissements ont généré un bâti surprenant pour certaines localités aujourd'hui minuscules, à l'exemple, en milieu rural, des enclos paroissiaux.
Kalz arc’hant a oa bet postet evit sevel traoù bras-eston, klozioù-parrez en o zouez, e lec’hioù zo bihan-tout bremañ, war ar maez.
Site de promontoire et de passage en fond d'estuaire.
Lec’h war an uhel ha lec’h treizh e deun un aber
Ville castrale de type "roche-forte".
Kêr-gastell doare « roc’h-kreñv »
Auray, ancienne ville des ducs de Bretagne, propose un patrimoine de qualité réparti en trois ensembles distincts. 
En Alre, ur gêr hag a oa e dalc’h duged Breizh, e kaver ur glad eus ar c’hentañ e-barzh tri lec’h disheñvel.
Les deux premiers se répartissent de part et d’autre d’une ria débouchant sur le golfe du Morbihan : sur la rive gauche, le quartier Saint-Goustan, ancienne ville prieurale du Moyen Âge, avec ses sanctuaires sur la hauteur, ses quais animés ; sur la rive droite et le plateau en surplomb, la ville ducale, la ville haute. 
Emañ an daou gentañ a bep tu d’un aber hag a ya e-barzh ar Mor Bihan : war ar c’hlann gleiz emañ karter Sant-Goustan, anezhañ ur gêr-prioldi gozh eus ar Grennamzer, gant e santualoù war an uhel, e gaeoù birvilh warno; war ar c’hlann zehoù hag an uhelenn war valir emañ kêr an duged, anezhi gorre-kêr.
Le dernier, plus récent, autour de la gare.
Emañ an trede, an hini nevesañ, en-dro d’ar gar.
Le château des ducs, avéré dès le XIe siècle, s’élevait au-dessus de la rivière du Loc'h contrôlant à la fois l’activité maritime et le site de passage sur l’estuaire. 
A-us d’ar stêr ar Loc’h edo kastell an duged, a gaver meneg anezhañ adalek an XIvet kantved, a veze evezhiet alese an tremenerezh war vor hag al lec’h treizh war an aber.
Il en subsiste une tour et des contreforts. 
Hiziv an deiz e chom dioutañ un tour ha pilerioù-harp.
La ville marchande se poursuit à l’ouest autour de l'hôtel de ville du XVIIIe siècle en pierre blanche et des halles autrefois en bois. 
Pelloc’h war-zu ar c’hornôg emañ ar gêr genwerzhel en-dro d’an ti-kêr eus an XVIIIvet kantved e mein gwenn ha d’ar c’hoc’huioù a oa e koad gwechall.
Des maisons bourgeoises s'édifient autour de cette place centrale, en pans de bois pour les plus anciennes, en granit taillé pour les plus récentes. 
Tro-dro d’ar blasenn-se e weler tiez bourc’hiz, tiez o bannoù koad evit ar re goshañ anezho, e greuvaen benet evit ar re nevesañ.
Un peu plus loin, deux grands édifices religieux qualifient fortement la cité : l’église Saint-Gildas du XVIIe siècle et surtout la chapelle du Saint-Esprit du XIIIe siècle, édifice magistral d’un ordre hospitalier. 
Un tamm pelloc’h ez eus daou savadur relijiel hag a ya d’ober ul lodenn a bouez eus neuz an Alre : iliz Sant Jildaz eus ar XVIIvet kantved ha dreist-holl chapel ar Spered Santel eus an XIIIvet kantved, anezhi ur mell savadur a oa d’un urzh ospitalierien.
Au nord de la ville, l’arrivée du chemin de fer à la fin du XIXe siècle génère un nouveau type d’architecture aux environs de la gare : sur les maisons "années 30" se mêlent enduits peints et mosaïques multicolores. 
Da-heul donedigezh an hent-houarn e fin an XIXvet kantved e teuas savadurioù doare nevez tro-war-dro ar gar, e norzh kêr : war an tiez giz ar « bloavezhioù 30 » e weler induoù livet ha mozaikennoù liesliv mesk-ha-mesk.
Une écharpe verte ceinture la ville, comme les chemins creux de Kerléano au sud, où naquit le général chouan Georges Cadoudal.
Ur gouriz glasvez a ra an-dro d’an Alre, evel hent don Kerleanoù eus tu ar su, lec’h ma voe ganet ar jeneral chouan Jord Kadoudal.
Autant de quartiers différents, autant d'atmosphères contrastées : Auray invite à la flânerie. 
E pep karter e vez kavet un aergelc’h dezhañ e-unan : an Alre a zegas c’hoant d’an den da vale war e bouezig.
De multiples trésors, repérables à des clous dorés ornés de l’hermine alréenne, se révèlent depuis la ville haute jusqu’au Loc’h et rayonnent des quais de Saint-Goustan. 
Diskoachet e vez teñzorioù a-leizh, lakaet war wel gant tachoù alaouret warno erminig an Alre, eus gorre-kêr betek ar Loc’h, hag adalek kaeoù Sant-Goustan.
Les couleurs des pans de bois, une sculpture sous un porche, une girouette au détour d’un toit, un paysage révélé par le belvédère, un vieux pont festonné de lichen, un atelier secret… sont autant de plaisirs à savourer des yeux, le nez au vent.
Livioù ar bannoù koad, un delwenn bennak dindan ur porched, ur wiblenn e penn un doenn, ur pont bras goloet gant liken, un atalier kuzhet... setu aze peadra da zegas plijadur d’ho taoulagad, ho fri en avel.
Bazouges-la-Pérouse
Bazeleg-ar-Veineg
Ville d'origine religieuse gallo-romaine et ville castrale
Kêr a orin relijiel gal-ha-roman ha kêr-gastell
Bazouges-la-Pérouse a de tous temps été une ville frontière, un lieu d'échanges ; née aux confins de deux cités, celle des Coriosolites et celle des Riedones, elle témoigne d'une double christianisation : gallo-romaine, puis bretonne. 
A-viskoazh eo bet Bazeleg-ar-Veineg ur gêr vevenn, ul lec’h eskemmoù ; savet e oa bet war an harzoù etre div geoded, hini ar Goriosolited ha hini ar Riedoned, hag adkavout a reer enni perzhioù an daou gristenadur : gal-ha-roman ha breton goude-se.
Ayant probablement connu une période de déclin au Haut Moyen Âge, la cité renaît à l'époque féodale, sous la forme d'une ville castrale, dont l'empreinte est encore visible aujourd'hui.
Mont a reas war ziskar un tamm e-kerzh ar Grennamzer-Uhel moarvat, ha tapout a reas lañs en-dro er maread feodel pa zeuas da vezañ ur gêr-gastell a weler roudoù anezhi en deiz a hiziv c’hoazh.
Au début du XVIe siècle, Bazouges comptait plus de 5 000 âmes, tournées vers l’agriculture et le commerce. 
E penn kentañ ar XVIvet kantved e oa ouzhpenn 5 000 a dud o chom e Bazeleg, a oa troet d’al labour-douar ha d’ar c’henwerzh.
La cité conserve de nombreuses traces de cette prospérité. 
Chomet ez eus ur bern roudoù eus ar mareoù berzh-se e kêr.
Place de la Mairie, l’imposant manoir du Colombier, est la demeure probable des anciens seigneurs de Bazouges. 
E-barzh mell Maner ar C'houldri, war blasenn an Ti-kêr, e oa aotrouien gozh Bazeleg o chom moarvat.
De là, vers la place du Monument, la maison des Pendus présente de curieux masques grimaçants. 
Un tamm pelloc’h ac’hano, war-zu plasenn ar Monumant, e weler maskloù iskis hag a zo oc’h ober ardoù war Ti ar re Grouget.
Sur cette même place, datée de 1604, une fenêtre d'angle richement décorée attire le regard : elle appartient à l'ancienne maison du procureur du roi. 
War ar blasenn-se bepred, a oa bet savet e 1604, e vez sachet selloù an den war-zu ur prenestr korn kinklet kaer : emañ ouzh un ti hag a oa gwechall da brokulor ar roue.
En haut de la ville, l’église Saint-Pierre-et-Saint-Paul surprend par l'originalité de son architecture : deux églises accolées, formant six nefs, dont les vocables évoquent les différentes vagues de christianisation, ont été complètement remaniées au XIXe siècle, pour former l'actuelle église. 
E penn uhelañ ar gêr e vezer souezhet gant perzhioù dibar iliz Sant Pêr ha Sant Paol : div iliz sko an eil en eben hag a ya d’ober c’hwec’h nev, gouestlet da sent disheñvel hag a zo stag pep hini ouzh ur c’houlzad kristenaat. Adingalet penn-da-benn e oa bet ar savadurioù en XIXvet kantved d’ober an iliz a weler bremañ.
Un sentier d’interprétation invite à découvrir ce riche patrimoine. 
Gallout a reer ober gwelloc’h anaoudegezh gant ar glad pinvidik-se dre un hentad displegañ.
Il conduit à la découverte de la ville côté jardin, à la rencontre de l’inattendu, de la poésie, des racines de la cité au temps présent.
Gantañ ez eer da zizoleiñ kêr dre an tu a vez kuzhet dre gustum, da gejañ gant traoù dic’hortoz, gant ar varzhoniezh, gant gwrizioù ar gêr a vremañ.
Il y a plusieurs manières de revisiter le patrimoine : en allant collecter ses racines dans les jardins de l'histoire, en rencontrant les personnes qui lui redonnent vie, en se laissant aller au plaisir de la surprise. 
Meur a zoare zo d’ober anaoudegezh gant ar glad : mont da zastum e wrizioù e liorzhoù an Istor, kejañ ouzh an dud a laka anezhañ da vevañ adarre, mont da-heul e faltazi ha neuze bezañ souezhet.
A Bazouges, cité des poètes et plasticiens créatifs, toutes ces approches se rejoignent dans un parcours reliant boutiques muées en galeries, ateliers d'artistes enchâssés entre hautes demeures de granite. 
E Bazeleg, kêr ar varzhed hag an neuzierien krouerien, e vez adkavet an holl zoareoù-se war un dro en un droiad hag a ya eus ar boutikloù aet da balieroù, betek stalioù-labour arzourien gennet etre tiez greunvaen uhel.
Au-dessus du bocage alentours, la cité d'Angèle Vannier inspire toujours les artistes.
Delc’her a ra kêr orin Angèle Vannier, a-us d’ar maezioù garzhaouek tro-war-dro, da awenañ an arzourien bepred.
Site de promontoire aux confins des bassins de la Rance et de la Vilaine
Lec’h war an uhel, war ar vevenn etre diazad ar Renk ha hini ar Gwilen
Ville castrale de type "roche-forte"
Kêr-gastell doare « roc’h kreñv »
Cité dominant la haute vallée de la Rance, cette ancienne place forte à vocation militaire conserve les traces des différentes époques qui ont marqué son histoire tumultueuse et de son remarquable sens de l’adaptation. 
Emañ ar gêr-se a-us traoñienn uhel ar Renk. Bet e oa gwechall ur c’hreñvlec’h gouestlet d’an arme ha kavout a reer enni roudoù eus ar mareoù o deus bet ul levezon vras war hec’h istor leun a durmud. Gant kement-se e weler ivez penaos he deus gallet en em ober diouzh an holl vareadoù, ur souezh.
Lin et chanvre ont fait la fortune de Bécherel du XVIe au XVIIIe siècle. 
Berzh a reas Begerel eus ar XVIvet kantved betek an XVIIIvet gant al lin hag ar c’hanab.
Aujourd’hui, cet ancien centre urbain au patrimoine architectural bien conservé est devenu la première Cité du Livre en France.
Hiziv an deiz eo deuet ar greizenn gêrel-se, gant he glad savouriezh miret e stad vat, da vezañ ar c’hentañ Kêr al Levrioù e Frañs.
Si les rues de la Chanvrerie et de la Filanderie évoquent le passé textile de la cité, les maisons de nobles et de marchands, en bel appareillage de granit, révèlent toute l’importance de cette place commerciale. 
Anvioù straedoù ar Ganaberi hag an Nezadeg a zegas da soñj deomp eus ar mareoù gwechall, pa yae labour al lin d’ober obererezh pennañ kêr, ha gant tiez an noblañsed hag ar varc’hadourien, graet e greuvaen benerezh brav, e weler pegement a bouez a oa ganti evit a selle ouzh ar c’henwerzh.
Son fil de lin, le meilleur de Bretagne, connut une renommée dans l’ensemble du Royaume, ainsi qu’outre-Manche et outre-Atlantique.
Produet e veze neud lin eno, ar re wellañ e Breizh, hag a oa brudet er Rouantelezh a-bezh, hag ivez en tu all da Vor Breizh ha d’ar Mor Atlantel.
La place des anciennes halles, bordée de riches logis tels l'Hostellerie de l'Ecu de Laval (XVe siècle) et la maison dite "du Gouverneur" (XVIe siècle), constituait alors le poumon de ce négoce. 
Mont a rae plasenn ar c’hoc’huioù kozh, a gaver en-dro dezhi tiez-annez cheuc’h evel Osteliri Skoed ar re Laval (XVvet kantved) hag an ti a reer « Ti ar Gouarnour » anezhañ, d’ober kalon ar c’henwerzh-se da neuze.
Les vestiges de remparts et le donjon de l'ancien château rappellent au visiteur qu'auparavant, cette forteresse joua un rôle stratégique pendant la guerre de Succession de Bretagne.
Pa sell ar vizitourien ouzh relegoù ar ramparzhioù hag ouzh tour ar c’hastell kozh e c’hallont kompren neuze e oa pouezus ar c’hreñvlec’h-se a-fet strategiezh e-pad Brezel Hêrezh Breizh.
Grâce à une réhabilitation harmonieuse du patrimoine et l’installation dans ses murs de libraires, artistes et artisans d’art, les façades chargées d’histoire se réveillent et donnent vie, toute l’année, au cœur ancien de Bécherel, troisième Cité du Livre en Europe.
Adingalet eo bet ar glad evel zo dleet hag en em staliet ez eus levrdiourien, arzourien hag artizaned-arz eno, gant-se e vez buhez ha birvilh adarre a-hed ar bloaz e kreiz-kêr kozh Begerel hag en he ziez merket gant an istor, ha deuet eo da vezañ trede Kêr al Levrioù en Europa.
Singulier mariage que celui d'une "citadelle du vertige" bretonne, à l'écart des grandes voies de communication, avec le monde devenu rare des libraires et bouquinistes ! 
Souezhusat tra gwelet ur « gêr vezevelliñ » mod Breizh, pell diouzh an hentoù darempredet stank, o kejañ gant bed digustum al levrdiourien hag al levrioù kozh !
Sidérant défi, au temps de l'image reine, que de vouloir défendre bec et ongles le livre et le plaisir de la lecture, la plume et l'auteur, le calligraphe, le relieur et l'illustrateur, et redonner vie autrement à un héritage militaire, aristocratique et marchand. 
Ur glaoustre dic’hortoz eo lakaat en e soñj, p’emaomp o vevañ e bed ar skeudennoù, difenn ar gwellañ ma c’haller al levrioù hag ar blijadur o lenn, ar skrivañ hag ar skrivagnerien, ar c’haerskriverezh, ar c’heinerezh hag ar skeudennaouiñ, ha degas buhez en-dro, met en un doare disheñvel, en un hêrezh deuet digant an arme, an noblañs hag ar c’henwerzh.
Une dynamique qui a permis d'attirer aussi à Bécherel, brocanteurs, galeristes et plasticiens et d'y justifier pleinement l'ouverture d'une Maison du Livre et du Tourisme.
Da-heul al lusk-se ez eus deuet ivez betek kozhigellourien, palieroù ha neuzierien d’en em staliañ da Vegerel, ha gant gwir abeg neuze ez eus bet digoret eno un Ti al Levrioù hag an Touristerezh.
Site de passage sur la rivière du Linon
Lec’h treizh war al Linon
Ville religieuse d’origine bretonne et castrale des Marches de Bretagne, protégée par l'eau.
Kêr relijiel savet gant ar Vretoned ha kêr-gastell e Marzoù Breizh, gwarezet gant an dour
Lieu de séjour idéal pour rayonner de bocages en rivages, Combourg est une étape de charme. 
Ul lec’h dudius a-feson eo Komborn evit chom da lojañ e-pad ur pennad, ha neuze mont ac’hano da vizitañ ar maezioù garzhaouek pe da bourmen e bord ar mor.
La force et le mystère de la forteresse de granit qui se mire dans les eaux de son Lac tranquille, se mêlent au charme des ruelles et à la chaleur des maisons en pans de bois, révélant la dualité de la ville : une cité castrale des Marches de Bretagne enchâssée dans une nature romantique.
Nerzh ha kevrin ar c'hreñvlec’h greunit gant e adsked e dourioù e Lenn Sioul a gengej gant hoal ar straedigoù ha gant tommder tiez o bannoù-koad hag a laka anat daouelezh kêr : ur gêr-gastell e Marzoù Breizh e-touez un endro naturel romantel.
A la suite du prêche de saint Lunaire, moine venu d’Irlande, une première église serait érigée au VIe siècle donnant naissance au bourg paroissial. 
War-lerc’h prezeg ar manac’h sant Luner, deuet eus Iwerzhon, e voe savet un iliz kentañ er VIvet kantved, diwar-se e teuas bourc’h ar barrez.
Au XIe siècle, l’archevêque de Dol-de-Bretagne fait bâtir un château à Combourg et y établit son frère cadet, Riwallon. 
En XIvet kantved e lakaas arc’heskob Dol sevel ur c’hastell e Komborn, lec’h ma ’z eas e vreur yaouank Riwallon da chom.
A la faveur de cette protection, se développe un deuxième centre urbain : le bourg seigneurial. 
Peogwir e oa gwarezet mat al lec’h neuze e voe roet lañs d’un eil kêr : bourc’h an aotrou.
Puis Riwallon fait appel à des moines bénédictins qui fondent un prieuré en 1065, autour duquel s’organise un troisième pôle : le bourg prieural. 
Goude-se e c’houlennas Riwallon digant menec’h veneadat dont da sevel ur prioldi e 1065, a voe savet un trede pol en-dro dezhañ : bourc’h ar prioldi.
Entre le XVIe siècle et le XIXe siècle, l’église est rebâtie, l’intérieur et la façade du château sont remodelés ; la ville s’élargit et s'étire en longueur avec l’arrivée du chemin de fer. 
Etre ar XVIvet hag an XIXvet kantved e voe adsavet an iliz hag adaozet diabarzh ha talbenn ar c’hastell; kreskiñ hag en em astenn en he hed a reas kêr pa’z erruas an hent-houarn betek enni.